
Készült Bácsalmás Város Önkormányzata Képviselő-testületének 2017. június 15-én, 14.00 órai kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, Csémy László, Márai András, Nagy Gábor és Schaffer Tünde képviselők (6 fő);

Patocskai Ibolya jegyző, Horváth István Attila pénzügyi, beruházási és üzemeltetési osztályvezető, valamint Szommer Károly, a Bácsalmási Járási Hivatal vezetője (3 fő);

Jegyzőkönyvvezető: Zobokiné Bite Gyöngyi testületi ügyintéző;

Az ülésről távolmaradt: Légrádi Mária, dr. Bakó Mária Lujza és Turcsányi Csaba képviselő (3 fő).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 6 fő jelen van (67 %). Jegyzőkönyv-hitelesítőknek Márai András és Nagy Gábor képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (6 igen szavazattal) az alábbi határozatot hozza:

156/2017. (VI. 15.) Bácsalmás v. öh.

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete Márai András és Nagy Gábor képviselőket jelöli ki jegyzőkönyv-hitelesítőknek.

Németh Balázs polgármester a kiegészített meghívó szerinti napirendet javasolja elfogadásra.

Szommer Károly járási hivatalvezető napirend előtt szeretne szólni.

Németh Balázs polgármester kijelenti,, hogy a napirend előtt szót ad Szommer Károly járási hivatalvezetőnek, majd a napirendre tett javaslatát szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

157/2017. (VI. 15.) Bácsalmás v. öh.

Napirend megállapítása 	Határozat

I.	Bácsalmás Város Önkormányzatának Képviselő-testülete a 2017. június 15-i rendkívüli ülésén a következő napirendi pontokat tárgyalja meg:

1. Új önkormányzati rendelet alkotása a vásárok és piacok tartásáról (1. sz. előterjesztés)
2. Megállapodás kötése a Bácsalmási Önkormányzati Közszolgáltatási Közhasznú Nonprofit Kft.-vel a piac üzemeltetésére (2. sz. előterjesztés)
3. Bácsalmási Petőfi Városi Sportegyesület támogatási kérelme (3. sz. előterjesztés)
4. Nyertes ajánlattevők kiválasztása a „Bácsalmási Közös Önkormányzati Hivatal településeinek csatlakozása az ASP országos rendszeréhez” tárgyú beszerzési eljárásban (4. sz. előterjesztés)
5. Nyertes ajánlattevő kiválasztása a „TOP-5.1.2-16 Helyi foglalkoztatási együttműködések” című pályázat keretében megvalósíthatósági tanulmány elkészítésére (5. sz. előterjesztés)
6. VP6-7.2.1-7.4.1.3-17 „Helyi termékértékesítést szolgáló piacok infrastrukturális fejlesztése, közétkeztetés fejlesztése” című pályázaton való indulás és a szükséges önrész biztosítása (6. sz. előterjesztés)
7. Népek-Ízek Forgataga 2017. évi rendezvény támogatása (7. sz. előterjesztés)
8. Döntés a Vendégváró Bács-Kiskun Egyesületbe történő belépésről és tagdíj biztosításáról (8. sz. előterjesztés)
9. „Napközi Erzsébet-tábor” című pályázat önerő-biztosítása (9. sz. előterjesztés)
10. PIERO-A1-2016 számú pályázati felhívásra benyújtandó pályázat – EGT és Norvég Alap 2009-2014 – Kétoldalú Kapcsolatok Nemzeti Alapja (10. sz. előterjesztés)
11. Felső-Bácska Vidékfejlesztési Egyesület ingatlan-bérbeadás iránti kérelme (11. sz. előterjesztés)
12. Déli Rock Könnyűzenei Fesztivál megrendezésének támogatása (határozati javaslat és kérelem)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők

Napirend előtti felszólalás:

Szommer Károly járási hivatalvezető tájékoztatásul elmondja, hogy az előző napon járási hivatalvezetői értekezlet volt Bácsalmáson, amelyen részt vett a kormányhivatali foglalkoztatási osztályvezető és a Belügyminisztérium képviselője is. A téma a közfoglalkoztatás és annak ellenőrzése volt. Az előző évben az egész országban 37 büntetőfeljelentés történt közfoglalkoztatási visszaéléssel kapcsolatban, ebből Bács-Kiskun megyében 3, amelyből 2 Bácsalmás járásban. Az eljárásrenden túl, a nagyobb értékű beruházási elemek tekintetében teljes körű ellenőrzést kell megvalósítani. Kissé megoszlottak a vélemények a járási hivatalvezetők részéről. Néhányuk szerint a közfoglalkoztatás korábbiaknál szigorúbb ellenőrzése miatt elromolhat a viszony a járási hivatalok és az önkormányzatok között. Más járási hivatalvezetők tapasztalatból tudják, hogy egyes önkormányzatok szívesen veszik az ellenőrzéseket. Ő a maga részéről úgy gondolja, hogy ezeket a kérdéseket az önkormányzatok, a polgármesterek megfelelően kezelik, az ellenőrzés szigorúbbá tétele megnyugtató lehet számukra. 
Felmerült az is, hogy ha az elsődleges munkaerőpiac szerepe felerősödik, és létszámot kérnek pl. a kivitelezés alatt álló vágó üzemhez, akkor a közfoglalkoztatásból kell kivonni embereket. Erre az volt a válasz, hogy nem az önkormányzatok hibájaként kezelendő, ha erre sor kerül.

1. napirendi pont

Új önkormányzati rendelet alkotása a vásárok és piacok tartásáról 
(Az 1. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét.

Schaffer Tünde képviselő kérdezi, hogy muszáj-e valakinek átadni a piacot üzemeltetésre. 

Tóth Árpád alpolgármester kijelenti, hogy a piacot eddig is a kft. üzemeltette, gondoskodott a szemét összeszedéséről is. 

Csémy László képviselő a rendelettervezet 5. § (1) és (2) bekezdésére kérdez rá.

Patocskai Ibolya jegyző a gombát említi példaként.

Németh Balázs polgármester – további hozzászólás nem lévén – a rendelet előterjesztés szerinti megalkotását szavazásra bocsátja.

A képviselő-testület egyhangúlag (6 igen szavazattal) az alábbi rendeletet alkotja:

Bácsalmás Város Önkormányzata Képviselő-testülete
9/2017. (VI. 16.) önkormányzati rendelete

a vásárok és piacok tartásáról 

A 9/2017. (VI. 16.) önkormányzati rendelet teljes szövege a jelen jegyzőkönyv mellékleteként szerepel.

2. napirendi pont

Megállapodás kötése a Bácsalmási Önkormányzati Közszolgáltatási Közhasznú Nonprofit Kft.-vel a piac üzemeltetésére 
(A 2. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

158/2017. (VI. 15.) Bácsalmás v. öh.

Megállapodás kötése a Bácsalmási 
Önkormányzati Közszolgáltatási Közhasznú 
Nonprofit Kft.-vel a piac üzemeltetésére 	Határozat

Bácsalmás Város Önkormányzatának Képviselő-testülete Bácsalmás Város Önkormányzata és a Bácsalmási Önkormányzati Közszolgáltatási Közhasznú Nonprofit Kft. között kötendő, vásár és piac üzemeltetésére vonatkozó megállapodást az előterjesztés és a jelen határozat melléklete szerint elfogadja, és felhatalmazza Németh Balázs polgármestert a megállapodás aláírására. 

Határidő: azonnal
Felelős: Németh Balázs polgármester 

Operatív felelős: Vérné Soltész Ilona városüzemeltetési ügyintéző

A határozatról értesül:
- kivonattal:	1. Németh Balázs polgármester
2. Patocskai Ibolya jegyző
3. Horváth István Attila PBÜ osztályvezető
4. Vérné Soltész Ilona városüzemeltetési ügyintéző
5. Barta Tiborné Gáll Ágnes, a BÖKK Nkft. ügyvezetője

Melléklet a 158/2017. (VI. 15.) Bácsalmás v. öh. jelölésű határozathoz

Megállapodás
piac üzemeltetésre

amely létrejött egyrészről Bácsalmás Város Önkormányzata (6430 Bácsalmás, Gr. Teleki J. u. 4-8., képviseli: Németh Balázs polgármester, adószám: 15724320-2-03, törzsszám: 724320, KSH statisztikai számjel: 15724320-8411-321-03, számlaszám: 51000015-10009990) a továbbiakban Megbízó,

másrészről Bácsalmási Önkormányzati Közszolgáltatási Közhasznú Nonprofit Kft. (6430 Bácsalmás, Bezdán u. 10., képviseli: Barta Tiborné Gáll Ágnes ügyvezető, adószám: 22341367-2-03, cégjegyzék szám: 03-09-117786, KSH statisztikai számjel: 22341367-0161-572-03, számlaszám: OTP: 11732088-29900428) a továbbiakban Üzemeltető között, az alábbi napon, a következők szerint: 

A megállapodás tárgya

1. Megbízó megbízza az Üzemeltetőt a Bácsalmás, Rákóczi utcának a Petőfi u. és a Posta u. bejárata által határolt – a szilárd burkolatú úttól D-re eső – részén lévő piac és az alkalmi (ünnepi búcsúvásár) Bácsalmás, Dózsa Gy. u. 2371/1. hrsz. (1082 m2) Csajer terület üzemeltetésével.

2. Az üzemeltető az üzemelés során köteles betartani az alábbi jogszabályokat:

· Bácsalmás Város Önkormányzata Képviselő-testületének 9/2017. (VI.16.) önkormányzati rendelete a vásárok és piacok tartásáról
· A kereskedelemről szóló 2005. évi CLXIV. törvény
· A vásárokról és a piacokról szóló 55/2009. (III. 13.) Korm. rendelet
· A helyi termelői piacokon történő árusítás élelmiszerbiztonsági feltételeiről szóló 51/2012. (VI. 8.) VM rendelet
· A vásári, piaci és vásárcsarnoki árusítás közegészségügyi szabályairól szóló 59/1999. (XI. 26.) EüM rendelet.

3. A megállapodás határozatlan időtartamra szól.

4. Jelen megállapodást a Felek képviselői, elolvasás és közös értelmezés után, mint akaratukkal mindenben megegyezőt jóváhagyólag aláírták.

Bácsalmás, 2017. június 15.

	………………………………………………….	…………………………………………………..
	Megbízó	Üzemeltető

3. napirendi pont

Bácsalmási Petőfi Városi Sportegyesület támogatási kérelme 
(A 3. sz. előterjesztés a jegyzőkönyv melléklete.)

Németh Balázs polgármester elmondja, hogy a PVSE 16 M Ft-os TAO-támogatást nyert az élőfüves centerpálya felújítására. Sokallotta a tervezett ráfordítás összegét, ezért bekért még egy-két árajánlatot, de azok – speciális munkáról lévén szó – magasabb összegről szóltak. Ismerteti az előterjesztés lényegét.

Schaffer Tünde képviselő érdeklődik, hogy miért kell kicserélni a pálya füvét. 

Márai András képviselő szerint nagyon rossz a futballpálya minősége. 

Németh Balázs polgármester az előterjesztés határozati javaslatának az elfogadását javasolja, majd a javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

159/2017. (VI. 15.) Bácsalmás v. öh.

Bácsalmási Petőfi Városi Sportegyesület 
támogatási kérelme 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmás, Szt. János u. 1. sz. alatti ingatlan tekintetében, az élőfüves centerpálya felújításához szükséges, összesen 7 022 569 Ft összegű önrészt a Bácsalmási Petőfi Városi Sportegyesület (a továbbiakban: Egyesület) rendelkezésére bocsátja. 

2.	A Képviselő-testület az élőfüves centerpálya felújításához szükséges önrészből 4 000 000 Ft-ot vissza nem térítendő támogatásként, a teljes önrészből fennmaradó 3 022 569 Ft-ot visszatérítendő támogatásként, 1 éves futamidőre nyújtja az Egyesületnek.

3.	A Képviselő-testület a támogatási összeget a költségvetési maradvány terhére biztosítja. 

4.	A Képviselő-testület a támogatási összeg folyósításának feltételeiről, az elszámolás rendjéről az Egyesülettel megállapodást köt.

Határidő:	a) azonnal
	b) 2018. június 30. (a visszatérítendő támogatás visszafizetésére)
Felelős: Németh Balázs polgármester

Operatív felelős: dr. Párczen Zoltán igazgatási és jogi ügyintéző

A határozatról értesül: 
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Prikidánovics Antal szociális és hatósági osztályvezető
		5. Dr. Párczen Zoltán igazgatási és jogi ügyintéző
		6. Bácsalmási PVSE (Bácsalmás, Szt. János u. 1.)

4. napirendi pont

Nyertes ajánlattevők kiválasztása a „Bácsalmási Közös Önkormányzati Hivatal településeinek csatlakozása az ASP országos rendszeréhez” tárgyú beszerzési eljárásban 
(A 4. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja. 

A képviselő-testület egyhangúlag (6 igen szavazattal) az alábbi határozatot hozza:

160/2017. (VI. 15.) Bácsalmás v. öh.

Nyertes ajánlattevők kiválasztása a „Bácsalmási 
Közös Önkormányzati Hivatal településeinek 
csatlakozása az ASP országos rendszeréhez”
tárgyú beszerzési eljárásban (KÖFOP-1.2.1-VEKOP-16)	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) a KÖFOP-1.2.1-VEKOP-16 felhívás 1.1. pontjában meghatározott „eszközök beszerzése (szoftverrel együtt)” feladat elvégzésére – bruttó 3 150 004 Ft összegű ajánlatára tekintettel – a Nidocom Kereskedelmi és Szolgáltató Betéti Társaságot (6430 Bácsalmás, Mártírok útja 11.) bízza meg, és felhatalmazza Németh Balázs polgármestert a vonatkozó szerződés aláírására. 

2.	A Képviselő-testület a KÖFOP-1.2.1-VEKOP-16 azonosító jelű, „Csatlakoztatási konstrukció az önkormányzati ASP rendszer országos kiterjesztéséhez” című pályázat megvalósításához szükséges szoftverek és szolgáltatások beszerzésére – bruttó 2 905 000 Ft összegű ajánlatára tekintettel – az E-Szoftverfejlesztő Kft.-t (4964 Fülesd, Fő u. 225.) bízza meg, és felhatalmazza Németh Balázs polgármestert a vonatkozó szerződés aláírására.

3.	A Képviselő-testület felkéri Németh Balázs polgármestert a szükséges intézkedések megtételére.

Határidő: azonnal
Felelős: Németh Balázs polgármester

Operatív felelősök:	Bakos Zoltán István pályázati referens,
			Horváth István Attila PBÜ osztályvezető,
			Besenyei Roland informatikus

A határozatról értesül: 
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Bakos Zoltán István pályázati referens
		5. Besenyei Roland informatikus
- levélben: ajánlattevők

5. napirendi pont

Nyertes ajánlattevő kiválasztása a „TOP-5.1.2-16 Helyi foglalkoztatási együttműködések” című pályázat keretében megvalósíthatósági tanulmány elkészítésére 
(Az 5. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzátéve, hogy a megvalósíthatósági tanulmány elkészítésének díja a pályázatban teljes mértékben elszámolható, de előfinanszírozásra van szükség. Kérdés, észrevétel nem lévén az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

161/2017. (VI. 15.) Bácsalmás v. öh.

Nyertes ajánlattevő kiválasztása a „TOP-5.1.2-16 
Helyi foglalkoztatási együttműködések” című 
pályázat keretében megvalósíthatósági 
tanulmány elkészítésére 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) a „TOP-5.1.2-16 Helyi foglalkoztatási együttműködések” című pályázat keretében a megvalósíthatósági tanulmány elkészítésére – 6 000 000 Ft + ÁFA = bruttó 7 620 000 Ft összegű árajánlatára tekintettel –a BFH Európa Korlátolt Felelősségű Társaságot (9700 Szombathely, Semmelweis I. u. 4-6. I. em. 106.) bízza meg, és felhatalmazza Németh Balázs polgármestert a vonatkozó szerződés aláírására. 

2.	A Képviselő-testület felkéri Németh Balázs polgármestert a szükséges intézkedések megtételére.

Határidő: azonnal
Felelős: Németh Balázs polgármester

Operatív felelősök: Bakos Zoltán István pályázati referens,
			Horváth István Attila PBÜ osztályvezető,
			Tímár Judit pályázati referens

A határozatról értesül: 
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Bakos Zoltán István pályázati referens
		5. Tímár Judit pályázati referens
- levélben: ajánlattevők

6. napirendi pont

VP6-7.2.1-7.4.1.3-17 „Helyi termékértékesítést szolgáló piacok infrastrukturális fejlesztése, közétkeztetés fejlesztése” című pályázaton való indulás és a szükséges önrész biztosítása 
(A 6. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

162/2017. (VI. 15.) Bácsalmás v. öh.

VP6-7.2.1-7.4.1.3-17 „Helyi termékértékesítést 
szolgáló piacok infrastrukturális fejlesztése, 
közétkeztetés fejlesztése” című pályázaton 
való indulás és a szükséges önrész 
biztosítása 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a VP6-7.2.1-7.4.1.3-17 azonosítószámú, „Helyi termékértékesítést szolgáló piacok infrastrukturális fejlesztése, közétkeztetés fejlesztése” című pályázati kiírás mindkét célterületére pályázatot nyújt be; az 1. célterületre (Helyi termelői piac vagy vásártér kialakítása, illetve fejlesztése) a Rákóczi utcai helyi termelői piac (HRSZ.: 1042) fejlesztésére, a 2. célterületre (Közkonyha fejlesztése) a Gróf Teleki József u. 4-8. (HRSZ.: belterület 2015), illetve a Szent János u. 7. sz. (HRSZ.: 1985) alatti közkonyhák fejlesztésére. 

2.	Az építési beruházás és eszközbeszerzések teljes bruttó bekerülési költsége 46 334 396 Ft, melyhez a Képviselő-testület a szükséges 5% önrészt, 2 316 720 Ft-ot a költségvetési tartalék terhére biztosítja. 

3.	A Képviselő-testület a jegyző útján felkéri az önkormányzati hivatal pályázati referenseit, valamint műszaki szakembereit a projekt szakmai tartalmának előkészítésére, a pályázat összeállítására és benyújtására.

Határidő: azonnal
Felelős: Németh Balázs polgármester

Operatív felelős: Kiss Balázs Sándor pályázati referens

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Kiss Balázs Sándor pályázati referens
		5. Kerényi Tamás beruházási ügyintéző

7. napirendi pont 

Népek-Ízek Forgataga 2017. évi rendezvény támogatása 
(A 7. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

163/2017. (VI. 15.) Bácsalmás v. öh.

Népek-Ízek Forgataga 2017. évi 
rendezvény támogatása 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmási Önkormányzati Közszolgáltatási Közhasznú Nonprofit Kft. (6430 Bácsalmás, Bezdán u. 10.) részére a Népek-ízek forgataga 2017. évi rendezvény megvalósításához 3.200.000 Ft támogatást biztosít utólagos elszámolási kötelezettséggel.

2.	A Képviselő-testület a rendezvény megvalósításához 1.200.000 Ft támogatást biztosít a költségvetési tartalék terhére.

3.	A Képviselő-testület felhatalmazza Németh Balázs polgármestert a támogatás nyújtása tárgyában kötendő, jelen határozat melléklete szerinti megállapodás megkötésére, aláírására.

Határidő: azonnal és 2017. szeptember 30. (az elszámolásra) 
Felelős: Németh Balázs polgármester

Operatív felelős: Horváth István Attila PBÜ osztályvezető

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Barta Tiborné Gáll Ágnes, a BÖKK Nkft. ügyvezetője
		5. Feketéné Ónodi Erzsébet, a VMVKKI igazgatója

Melléklet a 163/2017. (VI. 15.) Bácsalmás v. öh. jelölésű határozathoz

MEGÁLLAPODÁS

Amely létrejött egyrészről Bácsalmás Város Önkormányzata (6430 Bácsalmás, Gr. Teleki J. u. 4-8, adószáma: 15724320-2-03, képviselő: Németh Balázs polgármester), mint Főszervező, Támogató, másrészről 

a Bácsalmási Önkormányzati Közszolgáltatási Közhasznú Nonprofit Kft. (székhely: 6430 Bácsalmás, Bezdán u. 10.; adószáma: 22341367-2-03, cégjegyzék száma: 03-09-117786, képviseli: Barta Tiborné Gáll Ágnes ügyvezető), mint Támogatott között, a 2017. évi Népek-ízek forgataga rendezvény megvalósítása érdekében az alábbiak szerint:

1. Támogató Bácsalmás Város Önkormányzata 163/2017. (VI.15.) Bácsalmás v. öh. határozata alapján 3.200.000,- Ft (azaz Hárommillió-kettőszázezer forint) támogatást nyújt a Támogatott részére a rendezvény lebonyolítására.

2. Támogató vállalja, hogy a megállapodás aláírását követően, legkésőbb 2017. június 30. napjáig a Támogatott részére a támogatás összegét átutalja a Támogatott OTP Bank Nyrt. 11732088-29900428 számú számlájára.

3. A rendezvény megvalósításának időpontja. 2017. augusztus 11-12-13.

4. A Főszervező kijelölt kapcsolattartója a rendezvénnyel kapcsolatban: Feketéné Ónodi Erzsébet, a Vörösmarty Mihály Városi Könyvtár és Közművelődési intézmény igazgatója.

5. A megállapodás elválaszthatatlan részét képezi a rendezvény tervezett költségvetése, amely a jelen megállapodás melléklete.

6. A Támogatott tudomásul veszi, hogy a kapott támogatás elszámolásának határideje 2017. szeptember 30. Támogatott a támogatás fel nem használt részét az Önkormányzat Bácska Takarékszövetkezetnél vezetett 51000015-10009990 számú számlájára köteles visszafizetni az elszámolással egyidejűleg.

7. A jelen szerződésben nem szabályozott kérdésekben a hatályos Polgári Törvénykönyv és a vonatkozó jogszabályok rendelkezései az irányadók.

8. Az esetlegesen felmerülő jogvitákkal kapcsolatban a szerződő felek kikötik- hatáskörtől függően- a  Bajai Járásbíróság kizárólagos illetékességét.

A Szerződés 4 eredeti, egymással teljes egészében megegyező példányban készült, amelyből 1 példány a Támogatottnál, 3 példány a Támogatónál marad.

Jelen szerződést a Szerződő Felek elolvasás és megértés után, mint akaratukkal mindenben megegyezőt jóváhagyólag aláírták.

Bácsalmás, 2017. június …

……………………………………….			        ………………………………………..
Bácsalmás Város Önkormányzata				Bácsalmási Önkormányzati Közszolgáltatási 
					Közhasznú Nonprofit Kft.
             Németh Balázs				Barta Tiborné Gáll Ágnes  
  polgármester							ügyvezető
    Támogató			 		            	           Támogatott                

A kötelezettségvállalást ellenjegyeztem:
Bácsalmás, 2017. június … 

  Horváth István Attila 
pénzügyi osztályvezető

1. sz. melléklet

KÖLTSÉGVETÉS

Készült: a NÉPEK-ÍZEK FORGATAGA 2017. 
rendezvényről
Kiadások:

	sorsz.
	megnevezés
	bruttó ár

	1.
	„PIRAMIS ÉVEK”
Révész és Závodi
	2.205.000,-Ft

	2.
	Csúzligolyó Rock Band
zenekar
	    63.500,-Ft

	3.
	PARTY-TÚRA ZENEKAR
	  165.000,-Ft

	4.
	EÜ. BIZTOSÍTÁS
	  220.000,-Ft

	5.
	MOBIL WC
	  120.650,-Ft

	6.
	TESTVÉRVÁROSI KAPCSOLATOK- étkezés
	  425.850,-Ft

	
	ÖSSZESEN:
	3.200.000,-Ft



azaz Hárommillió-kettőszázezer 00/100 forint.

8. napirendi pont

Döntés a Vendégváró Bács-Kiskun Egyesületbe történő belépésről és tagdíj biztosításáról 
(A 8. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

164/2017. (VI. 15.) Bácsalmás v. öh.

Döntés a Vendégváró Bács-Kiskun 
Egyesületbe történő belépésről 
és tagdíj biztosításáról 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy csatlakozik a Vendégváró Bács-Kiskun Egyesülethez (a továbbiakban: Egyesület).

2.	A Képviselő-testület vállalja (Ptk. 3:69 § alapján) az Egyesület tagjaira előírt egyéb kötelezettségek teljesítését, különösen az Egyesület tevékenységében történő rendszeres részvételt és az Egyesület céljának megvalósítására irányuló folyamatos közreműködés kötelezettségét.

3.	A Képviselő-testület az egyesület tagjait terhelő kötelezettségek teljesítését vállalja, a meghatározott tagdíj összegét a település lélekszáma x 10,- Ft összegben elfogadja, gondoskodik éves költségvetésében fedezetének pénzügyi biztosításáról, azt a meghatározott időben megfizeti.

4.	A Képviselő-testület felhatalmazza Németh Balázs polgármestert az előterjesztés és a jelen határozat melléklete szerinti szolgáltatási szerződés és belépési nyilatkozat aláírására. 

Határidő: azonnal
Felelős: Németh Balázs polgármester

Operatív felelősök:	Horváth Erika pályázati referens és
			Horváth István Attila PBÜ osztályvezető

- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Horváth Erika pályázati referens

Melléklet a 164/2017. (VI. 15.) Bácsalmás v. öh. jelölésű határozathoz

SZOLGÁLTATÁSI SZERZŐDÉS

amely létrejött egyrészről a 

Neve:			Vendégváró Bács-Kiskun Egyesület	 
Székhelye: 		6524 Dávod Petőfi S.u.7.
Postázási cím:             6500 Baja Attila u.6. 2. emelet.7.		
Adószáma:		18345052-1-03	
Nyilvántartási száma: 03-02-0001010/Egyesület
Képviselője:		Horváth Roland, elnök		
mint TDM Szervezet alapító tagja (a továbbiakban: Egyesület),
másrészről

Név: 
Fantázia név:
Szolgáltatási hely:
Székhely:
Képviseli: 
Cégjegyzékszám:
Adószám:
Statisztikai számjel:
Bankszámla száma:
E-mail:
Web oldal:
Telefonszám:
a továbbiakban mint TDM tag, között alulírott helyen és napon az alábbi feltételekkel:

Jelen szerződés keretében az Egyesületbe belépő tag az Egyesület által megállapított éves hozzájárulás megfizetésével egyben a Bajai Turisztikai Desztinációs Menedzsment Szervezet (a továbbiakban TDMSz) tagjává is válik.  

1.) A TDMSz biztosítja az alábbi tevékenységeket a fent nevezett tag részére a tag által az Egyesületnek fizetett éves hozzájárulás mértékében.

· megjelenés a TDMSz által működtetett honlapon
· megjelenés a TDMSz által megjelentetett turisztikai katalógusban, tematikus szakmai kiadványokban
· megjelenés a TDMSz által a hazai és külföldi szakmai kiállításokon terjesztett kiadványokban
· megjelenés a TDMSZ által működtetett touch info pont adatbázisában
· hírlevelek, ajánlatok küldése a TDMSz partneradatbázisa segítségével
· pályázatfigyelés, szakmai tanácsadás, képviselet ellátása szakmai szervezetekben
· a TDMSz által szervezett szakmai képzéseken, rendezvényeken való részvétel
· a TDMSz által működtetett információs irodában a szolgáltatók szakmai kiadványainak, promóciós anyagainak elhelyezése
· környezettudatos és esélyegyenlőségi szemléletformáló akciók és események szervezése a desztináció területén 
· kutatás-elemzési tevékenységek, szolgáltatói felmérések adatainak díjmentes hozzáférése, közzététele 
· vendégelégedettség kutatás adatainak díjmentes hozzáférése, közzététele

2.) A TDMSz biztosítja a következő tevékenységet a fent nevezett TDM tag részére a TDM Szervezetnek fizetet jutalék ellenében.

· szállásközvetítés: a szolgáltató szálláshelyeinek értékesítése és közvetítése 10% jutalék ellenében
· ajándék- és reklámtárgyak, helyi termékek értékesítése 10% jutalék ellenében
· jegyértékesítés: fesztiválok, rendezvények, koncertek, múzeum, fürdő, illetve egyéb sport- és kulturális programokra történő belépőjegyek értékesítése 10% jutalék ellenében.

3.) A TDMSz biztosítja a következő tevékenységet a fent nevezett TDM tag részére külön szerződésben meghatározott díj ellenében.

· pályázat írása, elkészítése az elnyert támogatás összegének 1%-a értékében
· szakmai kiállításokon való megjelenés információs munkatárs biztosításával (alkalomtól, helyszíntől függően) térítési díj ellenében
· közös szakmai hirdetésekben való megjelenés elektronikus és nyomtatott sajtóban 
· közös marketingakciókban történő megjelenés biztosítása 

4.) A fenti szolgáltatások részleteit szerződő felek külön megállapodásban rögzítik, mely jelen szerződés mellékletét nem képezi.

5.) Jelen szerződés a felek által történt együttes aláírás alapján lép hatályba. Jelen szerződésben nem szabályozott kérdésekben a Polgári Törvénykönyv által előírtakat kell alkalmazni.

Baja, 2017……………………………………………..

………………………………………………..				……………………………………………
TDM tag							Horváth Roland
        elnök
     Vendégváró Bács-Kiskun
     Egyesület

[image: C:\Users\GYNGYI~1\AppData\Local\Temp\S42BW-217062609340.tif]



9. napirendi pont

„Napközi Erzsébet-tábor” című pályázat önerő-biztosítása 
(A 9. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzátéve, hogy levelet írt az ÁFA elengedése érdekében, de választ még nem kapott. Kérdés, észrevétel nem lévén az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

165/2017. (VI. 15.) Bácsalmás v. öh.

„Napközi Erzsébet-tábor” című 
pályázat önerő-biztosítása 	Határozat

Bácsalmás Város Önkormányzatának Képviselő-testülete a „Napközi Erzsébet-tábor” című pályázat megvalósításához 1 001 160 Ft támogatást biztosít a költségvetési tartalék terhére az Alapszolgáltatási Központ részére, intézményfinanszírozásként.

Határidő: azonnal 
Felelős: Németh Balázs polgármester

Operatív felelős: Horváth István Attila PBÜ osztályvezető

- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Bárócz Tímea intézményvezető

10. napirendi pont

PIERO-A1-2016 számú pályázati felhívásra benyújtandó pályázat – EGT és Norvég Alap 2009-2014 – Kétoldalú Kapcsolatok Nemzeti Alapja 
(A 10. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzátéve, hogy a költségeket fél évig kellene megelőlegezni; a tanulmányút során szociális intézmények, hivatalok megtekintése történne meg. Kérdezi, hogy elfogadható-e, ha 3 főre pályáznak.

Tóth Árpád alpolgármester javasolja, hogy 6 fő tekintetében pályázzanak.

Németh Balázs polgármester szavazásra bocsátja az előterjesztés határozati javaslatának az elfogadását 6 fő költségeinek a megelőlegezésével.

A képviselő-testület egyhangúlag (6 igen szavazattal) az alábbi határozatot hozza:

166/2017. (VI. 15.) Bácsalmás v. öh.

PIERO-A1-2016 számú pályázati felhívásra 
benyújtandó pályázat – EGT és Norvég Alap 
2009-2014 – Kétoldalú Kapcsolatok Nemzeti Alapja 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy pályázatot nyújt be a PIERO-A1-2016 számú pályázati felhívásra.

2.	A Képviselő-testület 6 fő tekintetében vállalja (a Ptk. 3:69 § alapján) a fejenkénti 3300 EUR költség megelőlegezését.

3.	A Képviselő-testület felhatalmazza Németh Balázs polgármestert a szükséges dokumentumok aláírására. 

Határidő: azonnal
Felelős: Németh Balázs polgármester

Operatív felelős:	Horváth Erika pályázati referens és
			Horváth István Attila PBÜ osztályvezető

A határozatról értesül: 
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Horváth Erika pályázati referens

11. napirend pont

Felső-Bácska Vidékfejlesztési Egyesület ingatlan-bérbeadás iránti kérelme 
(A 11. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzátéve, hogy az egyesületi pályázat 100 %-os támogatási intenzitású. Az egyesület elnökeként bejelenti, hogy érintett, és nem kíván részt venni a szavazásban. Az előterjesztés határozati javaslatának az elfogadását szavazásra bocsátja, kiegészítve a 2. pontban foglaltakkal.

A képviselő-testület egyhangúlag (5 igen szavazattal, Németh Balázs polgármester érintettség miatt nem szavaz) az alábbi határozatot hozza:

167/2017. (VI. 15.) Bácsalmás v. öh.

Felső-Bácska Vidékfejlesztési Egyesület 
ingatlan-bérbeadás iránti kérelme 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) a lakások és helyiségek bérletéről és elidegenítéséről szóló 13/2014. (VI. 27.) önkormányzati rendeletének 22. § (3) bekezdése alapján felmentést ad a pályáztatás alól, mivel a Bácsalmás, Bezdán u. 10. sz. alatti ingatlan utcafronti helyiségeinek értéke nem éri el az ötmillió forintos összeghatárt.

2.	A Képviselő-testület a Felső-Bácska Vidékfejlesztési Egyesület (Bácsalmás, Hősök tere 3., adószám: 18280795-1-03, MVH sz.: 1005533945, a továbbiakban: Egyesület) részére az egyesületi pályázat nyertessége esetén a pályázat megvalósításának kezdetétől az utánkövetési időszak lejártáig ingyenesen bérbe adja a Bácsalmás, Bezdán u. 10. sz. alatti önkormányzati ingatlan utcafronti helyiségeit.

3.	A Képviselő-testület hozzájárul ahhoz, hogy az Egyesület a Bácsalmás Város Önkormányzata tulajdonában lévő, Bácsalmás, Bezdán u. 10. sz. alatti ingatlan utcafronti helyiségeiben a pályázat lefolytatásához szükséges munkálatokat elvégezze, illetve a helyiségeket minimálisan az üzemeltetési kötelezettség végéig működtesse a nemzeti vagyonról szóló 2011. évi CXCVI. törvény 11.§ (13) bekezdésében meghatározott rendelkezések mellett. 

Határidő: értelem szerint
Felelős: Tóth Árpád alpolgármester

Operatív felelős: Dervalics Roland városüzemeltetési ügyintéző

A határozatról értesül:
- kivonattal:	1. Németh Balázs polgármester
		2. Tóth Árpád alpolgármester
		3. Patocskai Ibolya jegyző
4. Horváth István Attila PBÜ osztályvezető
5. Dervalics Roland városüzemeltetési ügyintéző
6. Barta Tiborné Gáll Ágnes, a BÖKK Nkft. ügyvezetője
- levélben: kérelmező

12. napirendi pont

Déli Rock Könnyűzenei Fesztivál megrendezésének támogatása 
(A határozati javaslat és a kérelem a jegyzőkönyv melléklete.)

Németh Balázs polgármester ismerteti a kérelem és a határozati javaslat lényegét, hozzátéve, hogy az ifjúsági önkormányzat is támogathatja a rendezvényt.

Schaffer Tünde képviselő úgy gondolja, hogy ha a hagyományteremtő jellegű rendezvényt most 450 E Ft-tal támogatják, akkor a következő években is elvárás lesz ilyen összegű támogatás, de a többi civil szervezet támogatási mértékének ismeretében erre nem lesz lehetőségük.

Nagy Gábor képviselő kijelenti, hogy a kérelmezők szerettek volna pályázni, de nem volt jogi alapjuk hozzá. 

Schaffer Tünde képviselő megjegyzi, hogy a zenekarok ismeretlenek. 

Nagy Gábor képviselő kijelenti, hogy a zenekarok valóban amatőrök, de távolabbi helyszíneket is megmozgatnak.

Schaffer Tünde képviselő a kérelmet, a kezdeményezés útjára indítását támogatja, de kéri a határozatban rögzíteni, hogy a támogatás az idei, hagyományteremtő célzatú rendezvény megvalósítására irányul, a további években ilyen mértékű támogatást nem áll módjukban biztosítani.

Tóth Árpád alpolgármester szerint e rendezvény másik rendezvényhez való integrálásán is el lehet gondolkodni.

Csémy László képviselő javasolja, hogy a kérelmező a közeljövőben próbáljon olyan forrásokat keresni, amellyel finanszírozni lehet a rendezvényt.

Márai András képviselő szerencsésnek tartaná, ha a kérelmező felvenné a kapcsolatot a művelődési ház dolgozóival annak érdekében, hogy az elszámolás jogilag megfelelő legyen.

Németh Balázs polgármester – további hozzászólás nem lévén – határozati javaslatként ismerteti az alábbi határozatban foglaltakat, melynek elfogadását szavazásra bocsátja.

A képviselő-testület egyhangúlag (6 igen szavazattal) a következő határozatot hozza:


168/2017. (VI. 15.) Bácsalmás v. öh.

Déli Rock Könnyűzenei Fesztivál 
megrendezésének támogatása 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) úgy határoz, hogy a 2017. július 29-én hagyományteremtő jelleggel megrendezendő Déli Rock Könnyűzenei Fesztivált bruttó 450 000 Ft összeggel támogatja, melyet utófinanszírozásként biztosít az alábbiak kinyilvánításával:

a)	A Képviselő-testület leszögezi, hogy a támogatás az idei, hagyományteremtő célzatú rendezvény megvalósítására irányul, a további években ilyen mértékű támogatást nem áll módjában biztosítani. 

b)	 Az utófinanszírozás az önkormányzat nevére szóló számla ellenében történhet.

2.	A Képviselő-testület hozzájárul az 1. pont szerinti rendezvény Bácsalmás, Szt. János utcai régi strandmedence területén történő megvalósításához, és tudomásul veszi, hogy a rendezvény szervezéséért felelős személy Farkas Zoltán.

Határidő: azonnal és a rendezvényt követő 1 hónap
Felelős: Németh Balázs polgármester

Operatív felelősök:	Prikidánovics Antal szociális és hatósági osztályvezető és 
Horváth István Attila PBÜ osztályvezető

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
3. Horváth István Attila PBÜ osztályvezető
4. Prikidánovics Antal szociális és hatósági osztályvezető
- levélben:	kérelmező

Németh Balázs polgármester – több napirendi pont nem lévén – megköszöni a részvételt, és az ülést 14 óra 59 perckor berekeszti.

K. m. f.




	Németh Balázs	Patocskai Ibolya
	polgármester	jegyző





	Márai András	Nagy Gábor
képviselők,jegyzőkönyv-hitelesítők



Melléklet Bácsalmás Város Önkormányzatának Képviselő-testülete 15/2017. számú,
2017. június 15-én megtartott nyílt ülésének jegyzőkönyvéhez

Bácsalmás Város Önkormányzata Képviselő-testülete
9/2017. (VI. 16.) önkormányzati rendelete

a vásárok és piacok tartásáról 

Bácsalmás Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. §. (1) bekezdés 14. pontjában meghatározott feladatkörében eljárva a következőket rendeli el:

A rendelet hatálya

1.§

(1) A rendelet hatálya kiterjed a Bácsalmás város közigazgatási területén tartandó
a) országos állat-és kirakodóvásárra (továbbiakban: vásár),
b) napi élelmiszerpiacra és használtcikk piacra (továbbiakban: piac),
c) alkalmi (ünnepi) vásárra.

(2) Nem terjed ki a rendelet hatálya az alkalmi árusításra és az egyedi engedély alapján a közterületen folytatott árusításra.

(3) A rendelet szabályait mindenki köteles megtartani, aki a vásár, piac területén elad, vásárol vagy ott bármely szolgáltató vagy bármely egyéb tevékenységet végez.

Piac és vásár fenntartása

2.§

(1) Bácsalmás Város Önkormányzata (a továbbiakban: Önkormányzat) a lakosság élelmiszerekkel, közszükségleti cikkekkel történő jobb ellátása érdekében piacot tart fenn.

(2) Az Önkormányzat az alkalmi (ünnepi) vásár kivételével vásárt nem tart fenn.

(3) Az Önkormányzat piac fenntartásával kapcsolatos feladatait piacüzemeltető útján látja el, a piacüzemeltető és az önkormányzat közötti megállapodás keretében. A piac üzemeltetője a Bácsalmási Önkormányzati Közszolgáltatási Közhasznú Nonprofit Kft. (a továbbiakban: üzemeltető).

(4) A piacüzemeltető feladata
a) a piac üzemeltetése, rendjének biztosítása,
b) a piac területének tisztántartása,
c) a helyfoglalás rendjének fenntartása, a helyfoglalási díjak beszedése,
d) egyéb, az e rendeletben megfogalmazott feladatok ellátása. 

3.§

(1) A piac rendjét az üzemeltető határozza meg és erről jól látható helyen közzétett hirdetményben tájékoztatja az árusokat és vásárlókat. A hirdetménynek tartalmaznia kell a nyitva tartás rendjét, a helyfoglalás és a telepítés szakmai szabályok figyelembe vételével kialakított sorrendjét.

(2) A napi élelmiszerpiac minden héten hétfőn és pénteken 6.00-13.00 óráig tartható. A használtcikk piac napjai az élelmiszerpiac napjaival megegyezők.

(3) A piac újévkor, március 15-én, húsvétkor, pünkösdkor, augusztus 20-án, október 23-án, november 1-jén és karácsonykor zárva tart.

A piac- és vásártér helye

4.§

(1) A piac helye a Rákóczi útnak a Petőfi u. és a Posta u. bejárata által határolt - a szilárd burkolatú úttól D-re eső - része, amelynek pontos határait az e rendelet 1. melléklete szerinti helyszínrajz tartalmazza.

(2) Alkalmi (ünnepi búcsúvásár) a Bácsalmás, Dózsa Gy. u. 2371/1. hrsz.-ú, 1082. m2 területű (Csajer) ingatlanon tartható.

A vásáron és piacon forgalomba hozható áruk köre, 
árusításra való jogosultság

5.§

(1) Piacon és vásáron azok üzemeltetési rendjének megfelelő termékek hozhatók forgalomba, az előírások betartása mellett. Mezőgazdasági őstermelő, kistermelő kizárólag maga termelte terméket árulhat. A piacon kézműves termékek is forgalomba hozhatók.

(2) Vizsgálatot igénylő terméket csak igazolás, engedély bemutatásával lehet árusítani.

(3) Piacon és vásáron kereskedői tevékenységet az végezhet:
a)	aki a jogszabályokban előírt feltételeknek megfelel,
b)	az árusításra vonatkozó egyéb szabályokat betartja,
c)	az általa igénybe vett árusítóhely használatáért a helypénzt megfizette,
d)	nevét, címét igazolta,
e)	tevékenységre feljogosító iratot bemutatta az üzemeltető megbízottjának.

(4) Az üzemeltető megbízottja a helyfoglaláshoz kérheti a hatósági engedély bemutatását azokhoz az árucikkekhez, melyek csak így hozhatók forgalomba. Ennek hiányában a termék nem árusítható.

(5) Minden kereskedő köteles a piac felügyeletét ellátó személynek az áru származása, minősége, mennyisége, valamint az ára tekintetében a szükséges felvilágosítást megadni.

a)	Az a kereskedő, akinek a hatályos jogszabály előírja az általa árusított termék eredetének igazolását, illetve a jogszerű eladásra és vásárlásra igazoló okiratot, a hiteles igazolásokat mindig köteles magánál tartani, és felszólításra köteles bemutatni az ellenőrzésre jogosult személynek.

b)	A piac területén létesített üzletek működésére valamint az üzletben folytatott kereskedelmi tevékenységekre külön, az üzletek működésének rendjéről szóló jogszabály rendelkezései az irányadóak.

Helyhasználat engedélyezése, helyfoglalás, helypénz

6.§

(1) A piacon csak az üzemeltető helyhasználati engedélye alapján és az általa kijelölt helyen szabad árusítani.

(2) A helyhasználati jog lehet napi, vagy huzamosabb időre – havi vagy éves időre – szóló.

(3) A helybérlettel rendelkezők a területet másnak – az üzemeltető engedélye nélkül – bérbe nem adhatják, vagy más módon sem engedhetik át.

(4) A napi használati engedélyt (helyjegyet) az üzemeltető a helypénz megfizetése ellenében a helyszínen adja ki.

(5) A huzamosabb időre szóló helyhasználati joggal rendelkezőnek - az üzemeltetővel kötött bérleti szerződés hiányában - napi helyjegyet kell váltania. Amennyiben a piaci működési rendben a meghatározott határidőig a helyet nem foglalja el, úgy az árusítóhely azon a napon másnak kiadható.

(6) Az üzemeltető a befizetett helypénzről helyjegyet köteles adni, a nyugtaadás szabályai szerint. Az árus a helyhasználat megszűnéséig tartozik megőrizni és az ellenőrzés során felmutatni.

(7) A fizetendő díj szempontjából az áru, illetve az áru elhelyezésére szolgáló eszköz által elfoglalt területet kell figyelembe venni.

(8) A piaci árusítás céljából felhozott áru és az árut tároló járművek által elfoglalt terület teljes területe után helypénzt kell fizetni.

(9) A piacon alkalmazott helypénz- és bérleti díj mértéket az önkormányzat képviselő-testülete határozatban állapítja meg. 

A piacok és vásárok rendje

7.§

(1) A piac belső közlekedési rendjének meghatározása az üzemeltető feladata.

(2) Járművek a piac területén csak áruszállítás céljából közlekedhetnek és csak az áru le- és felrakodásának ideje alatt tartózkodhatnak a piac területén, kivéve, ha a járműről történő értékesítést, illetve tárolást az üzemeltető engedélyezte.
Az árut tároló jármű árusításra alkalmas területet, továbbá közlekedési utat nem foglalhat el.

(3) A helyhasználó a kijelölt helyet az áruszállítás és az árusítás ideje alatt köteles tisztán tartani, a helyhasználat megszűnésekor köteles a helyet kiürítve, tisztán, az átvett berendezéseket és eszközöket (asztal, pavilon stb.) az üzemeltetőnek átadni.

(4) A piac területére a piac tartama alatt - élő baromfi, nyúl, hal kivételével - állat felhozatal tilos. Kutyát bevinni tilos.

8.§

(1) A kereskedők kötelesek tevékenységüket úgy végezni, hogy ez másnak ne jelentsen veszélyforrást. Amennyiben ez nem történik meg, úgy az ebből eredő károkért a polgári jog szabályai szerint az a kereskedő felelős, akinek mulasztásából a káresemény vagy baleset megtörtént.

(2) Árusítóhelyen csak érvényes hitelesítésű mérleg, súly és mérőeszköz használható.

(3) A kereskedő köteles az árusítóhelyén a vásárlók számára jól láthatóan és olvashatóan feltüntetni a nevét, címét, székhelyét, telefonszámát és elektronikus levelezési címét.

(4) A kereskedő köteles az eladni szándékozó áru árát az árusítás megkezdése előtt jól látható módon feltüntetni.

(5) Élelmiszert a földre rakni és onnan árusítani tilos. Élelmiszer kizárólag asztalról, állványról, ennek hiányában kosárból, zsákból árusítható.

(6) Az üzemeltető köteles a piac rendjét, valamint az árusításra vonatkozó jogszabályi rendelkezések megtartását folyamatosan ellenőrizni.

(7) Az erre jogosult szervek és személyek a piacon hatósági ellenőrzést tartanak.

Záró rendelkezések

9.§

(1) Ez a rendelet a kihirdetését követő napon lép hatályba.

(2) Hatályát veszti 
a)	a vásárok és piacok tartásáról és a helypénz megállapításáról szóló 31/2004. (XII.01.) önkormányzati rendelet,
b)	a vásárok és piacok tartásáról és a helypénz megállapításáról szóló 31/2004. (XII. 01.) önkormányzati rendelet módosításáról szóló 17/2005. (VII. 1.) önkormányzati rendelet,
c)	a vásárok és piacok tartásáról és a helypénz megállapításáról szóló 31/2004. (XII. 01.) önkormányzati rendelet módosításáról szóló 40/2005. (XII. 01.) önkormányzati rendelet,
d)	a vásárok és piacok tartásáról és a helypénz megállapításáról szóló 31/2004. (XII. 01.) önkormányzati rendelet módosításáról szóló 33/2006. (XII. 31.) önkormányzati rendelet,
e)	a vásárok és piacok tartásáról és a helypénz megállapításáról szóló 31/2004. (XII. 01.) önkormányzati rendelet módosításáról szóló 31/ 2010. (XII. 22.) önkormányzati rendelet.





	   Németh Balázs 	 Patocskai Ibolya
	    polgármester	         jegyző



Záradék:

Megalkotta Bácsalmás Város Önkormányzatának Képviselő-testülete a 2017. június 15-én tartott ülésén.

Kihirdetve: a Bácsalmási Közös Önkormányzati Hivatal tájékoztató tábláján, 
2017. június 16-án.



	Patocskai Ibolya 
	jegyző

Belépési Nyilatkozat
Datum:
Uzemelteté maganszemély, vagy cég név:
Szolgaitatas megnevezése, fantazianév:
Addszam:
Bankszamlaszam:
Cim (telephely, tevékenység helye)
Telefon,e-mailweblap:
a Vendégvaré Bacs-Kiskun Megyei Falusi Turizmus Egyesaletbe a mai napon kérem a felvételemet. Az
JAlapszabdly-ban foglaltakat elffogadem. Az egyesillet munkéjaban tevékenyen részt veszek, az éves
tagdijat hataridére dtutalom az Egyesiilet folySszamlgjara’' (OTP Bank Rt.11732033-20012759).
Eves rendes tagdij Gsszege a tagdif tiblazatban talalhato.
Elfogadom, hogy az egyestilel szolgaltatasait az eselleges hataridén 14l tagdijhdtralék vagy egyéb
tartozas rendezéséig nem vehetem igénybe.
Tudomasul veszem, hogy az Egyesiilet csak tagoknak, és a mar miiksds maganszallasadok esetén csak
mindsitett s7allashelyek esetében ad ki tamogaté levelet palyazatokhoz, tovabba az orszagos szdvetség
(FATOSZ) és a megyei egyesillet altal tamogatott, szervezett kiadvanyokba, honlapokra csak hivatalos
regiszirait szaktanacsadd altal minositett szallashely keriilhet be.
A tagsdgi viszonyomat mindaddig fenntartom, amig az olyan elnyeri pélydzati timogatisok
végelszamoldsa €s jovihagydsa meg nem tdrténik, amelyekhez az Egyesiilet dital tamogato
tevelet adott ki, beleértve a villalt k&telez6 makddtetés idejét is. (minimum & év) Mis okbdi
keletkezett tagsdgl viszonyomat is minimum & évig fenntartom.
A napraforgés minésitést csak maganszallashely esetén hasznalom. A FATOSZ altal kidolgozott
napraforgds Védjegy Minésitési rendszer kerctében a maganszallashelyemre kapott hivatalos igazolast
(bizonyitvanyt), illetve tablat a tagsagi viszonyom megszinése, ill. a mindsités lejarta esetén
visszaszolgaltatom, a napraforgés besorolast azt kdvetéen nem haszndlom, hanem attérek a
komfortfokozat szerinti vagy a kereskedelmi szallashelyekre meghatérozott besorolasra.
A szallashelyemrol és a kinalt szolgaltatasokrél az egyesiietnél tarolt adatokat (elérhetdségek, fotok stb.)
kaion kérés nélkil folyamatosan frissitem az egyesilel honlapjan— ennek minden feleldsségével. A
kapcsolédé adatok (cim, telefonszamak, e-mail elérhetdség, kategdria sth.) nyilvanossagra hozatalahoz
hozzajarulok, az egyesiilet ez irany( segitségét kifejezetien kérem.

A tag megnevezésc:

A tag pontos cime (székhely):

Aldiras ( bélyepzd)

